ரீயூனியன் இந்தியர்

ரீயூனியன் இந்தியர்கள் (Indians in Réunion) என்பவர்கள் ரீயூனியனில் உள்ள இந்திய வம்சாவளியைச் சேர்ந்தவர்களாவர். இவர்கள் தீவில்  மல்பார்கள் (தமிழர்) மற்றும் ஜராபேக்கள் (முஸ்லிம்கள்) என இரண்டு இனக்குழுவினராக உள்ளனர்.

 தோற்றம் 
மொரிசியசு போலவே துவக்கத்தில் ஒப்பந்தத் தொழிலாளர்களாக கொண்டுவரப்பட்ட இவர்கள் பெரும்பாலும் தென்னிந்தியத் தமிழர்  வம்சாவளியைச் சேர்ந்தவர்கள். இரண்டாவது மற்றும் மிகச்சிறிய குழுவினர் முஸ்லிம்கள் ஆவர் ( வடக்கு, தெற்கு மற்றும் மேற்கு இந்தியாவிலிருந்து, முக்கியமாக இன்றைய குசராத்து பகுதியிலிருந்து.) பிற்காலத்தில் குடியேறியவர்களும் உள்ளனர். அவர்களில் பெரும்பாலும் இந்து வணிகர்களாவர். ரீயூனியனில் உள்ள, தென்னிந்தியாவைச் சேர்ந்தவர்கள் பெரும்பாலும் இந்துக்களாவர். அவர்கள் மல்பார்கள் என்றும், வடக்கு மற்றும் மேற்கு இந்தியாவிலிருந்து வந்த முஸ்லிம் இந்தியர்கள் ஜராபேக்கள் என்றும் அழைக்கப்படுகின்றனர்.

 இன்று 
இந்தோ-ரீயூனியன் மக்கள் ரீயூனியனின் பண்பாட்டில் தாக்கத்தை ஏற்படுத்தியுள்ளனர்; அவர்கள் இந்திய உணவு வகைகளையும், தாவரங்களையும்,  விலங்கினங்களையும் அந்தத் தீவுக்குக் கொண்டு வந்தனர். இந்தோ-ரியூனியன் இந்துக்கள் பெரும்பாலும் அந்தத் தீவில் உள்ள மற்ற இனக்குழுக்களுடன் ஒன்றிணைந்துவிட்டனர்.

 மால்பார்கள் 
மொரீசியசைப் போல துவக்கத்தில் ஒப்பந்தத் தொழிலாளர்களாக அழைத்து வரப்பட்ட இவர்கள் பெரும்பாலும் தென்னிந்திய தமிழர்களாவர்.  ரீயூனியனில் உள்ள தமிழர்கள் அண்மைக்காலமாக தங்கள் மூதாதையர்களின் பண்பாட்டைக் கற்றுக்கொள்ளும் விருப்பத்தினால், குறிப்பாக தமிழ்நாட்டிலிருந்தும் புதுச்சேரியிலிருந்தும் தங்கள் மொழியையும் சமயத்தையும் கற்கத் தொடங்கியுள்ளனர்.  தாங்கள் புதிதாகப் பெற்ற குடிமை மற்றும் அரசியல் உரிமைகளைக் கொண்டு, உள்ளூர் மற்றும் பிற தேர்தல்களில் படிப்படியாக தங்கள் செல்வாக்கை அதிகரித்துக் கொள்ள அவர்கள் விரும்புகின்றனர். அதில் குறிப்பிடத்தக்கவர்களில் பின்வருவோர் அடங்குவர்:

 திரு. இழான் பவுல் வீரப்பிள்ளை, செயிண்ட்-ஆண்ட்ரே மேயர் (1972-2008 மற்றும் 2014 முதல்), தேசிய சட்டமன்றத்தின் துணை (1986-1997), செனட்டர் (2001-2011) மற்றும் ரீயூனியன் பொதுக்குழுவின் முதல் துணைத் தலைவர்.
 நடியா ராமசாமி 2017 முதல் தேசிய சட்டமன்றத்தின் துணைத் தலைவராகவும், முன்னர் பொதுக்குழுவின் துணைத் தலைவராகவும் இருந்தார்.
 திரு. சாமிநாதன் அக்செல் கிச்னன், செயிண்ட்-மேரியின் மேயர் (1983-1990), பொதுக்குழுவின் துணைத் தலைவர்.
 திருமதி டெனிஸ் நில்லாமெயோம் லு டம்போனின் துணை மேயர்.

 மக்கள்வகைப்பாடு 
இவர்களில் பலர் கிறிஸ்தவர்களாகவும் இந்துக்களாகவும் உள்ளனர், சிலர் பெயரளவில் கிறித்தவர்களாக  இருந்து இந்து சமய பழக்கவழகங்களை பின்பற்றுபவர்களாக இருக்கின்றனர்.  ஜராபேஸ் என்று அழைக்கப்படும் ஒரு குறிப்பிடத்தக்க முஸ்லிம் சிறுபான்மையினர் அங்கு உள்ளனர். மற்றவர்கள் சீக்கியர், பகாய், சமயநம்பிக்கையற்றவர்கள் உள்ளனர். அரே கிருஷ்ணாவும் ரீயூனியனில் பின்பற்றப்படுகிறது. இவர்கள் இரீயூனியன் கிரியோல் மற்றும் பிரெஞ்சு மொழி பேசுகிறார்கள். தமிழ் போன்ற இந்திய மொழிகள்  மூன்றாவது அல்லது நான்காவது மொழியாகப் படிக்கக்கூடிய ஒரு சில பள்ளிகள் உள்ளன.

 மேற்கோள்கள் 

பகுப்பு:வெளிநாடு வாழ் இந்தியர்கள்
இந்தியர்
பகுப்பு:இரீயூனியனில் உள்ள இனக்குழுக்கள்